
                                              ΑΝΑΡΤΗΤΕΑ ΣΤΟ ΔΙΑΔΙΚΤΥΟ

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 448/2012

ΘΕΜΑ: «Ανάκληση της υπ’ αριθμ. 150/2008 απόφασης του Δημοτικού Συμβουλίου  που αφορά τη χορήγηση θέσης στάθμευσης ΑΜΕΑ για το ΗΑΜ 7425 ΙΧΕ αυτοκίνητο της κας Μπαδούρου Φωτεινής επί της οδού Μανωλοπούλου & Μπιζανίου»
    Στον Πύργο και στο Δημοτικό Κατάστημα σήμερα στις 28                                                                του μηνός Δεκεμβρίου, του έτους 2012, ημέρα Παρασκευή και ώρα 19.00 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 55158/21-12-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Καράμπελας Αντώνιος, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Βαρελάς Ιωάννης, 9. Θεοδωρέλος – Χαρίτος Γεώργιος, 10. Δημουλιάς Λεωνίδας, 11. Κωνσταντόπουλος Σπυρίδων, 12. Φραγκαντώνης Παναγιώτης, 13. Μπίρμπας Κων/νος, 14. Ανδρικόπουλος Φώτης, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Λιατσής Γαβριήλ – Επικεφαλής της Μείζονος Μειοψηφίας, 20. Ανδριόλας Γεώργιος, 21. Γιαννακούλιας Θεόδωρος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 

ΑΠΟΝΤΕΣ:
1. Τζουανόπουλος Δημήτριος – Γραμματέας, 2. Τζίνη Διονυσία, 3. Ανδρικόπουλος Ανδρέας, 4. Δημόπουλος Φώτης, 5. Σκαρτσιάρης Πάνος – ανεξάρτητος Δημοτικός Σύμβουλος, 6. οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε με την υπ’ αριθμ. 55158/21-12-2012 έγγραφη πρόσκληση του Προέδρου και ο Πρόεδρος της Δημοτικής Κοινότητας Πύργου κ. Δαρζέντας Σπυρίδων, ο οποίος δεν προσήλθε αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 4 (α)΄ θέμα της ημερήσιας διάταξης με τίτλο: «Ανάκληση της υπ’ αριθμ. 150/2008 απόφασης του Δημοτικού Συμβουλίου  που αφορά στη χορήγηση θέσης στάθμευσης ΑΜΕΑ επί της οδού Μανωλοπούλου & Μπιζανίου, για το ΗΑΜ 7425 ΙΧΕ αυτοκίνητο της κας Μπαδούρου Φωτεινής» και ανέφερε:
    Η κα Μπαδούρου Φωτεινή με την  αριθ. 44884/4-10-12 αίτησή – υπεύθυνη δήλωσή της αναφέρει ότι πλέον δεν χρησιμοποιεί την παραχωρούμενη ως άνω θέση.
 Η Επιτροπή Ποιότητας Ζωής, λαμβάνοντας υπόψη της:

· την ανωτέρω αίτηση – υπεύθυνη δήλωση, 
· την αριθ. 121/12 απόφαση της Δημοτικής Κοινότητας Πύργου  η οποία γνωμοδοτεί υπέρ της ανάκλησης της παραχώρησης της συγκεκριμένης θέσης στάθμευσης,

με την υπ’ αριθμ. 120/2012 απόφασή της ανακαλεί την υπ’ αριθμ. 173/2008 προηγούμενη απόφαση της Δημαρχιακής Επιτροπής με την οποία είχε εισηγηθεί στο Δ.Σ, την χορήγηση μιας (1) θέσης στάθμευσης επί της οδού Μανωλοπούλου, έμπροσθεν του Μικροβιολογικού ιατρείου του κ. Τόγια κατά τις ώρες λειτουργίας του, αποκλειστικά για το υπ΄ αριθμ. ΗΑΜ-7425 ΕΙΧ αυτοκίνητο  της κας Μπαδούρου Φωτεινής (ΑΜΕΑ), γιατί ως ανωτέρω προκύπτει εξέλειπαν οι λόγοι για τους οποίους παραχωρήθηκε.
    Κατόπιν αυτών το Σώμα θα πρέπει να προβεί στην ανάκληση της υπ’ αριθ.  150/2008 απόφασής του, με την οποία είχε κάνει δεκτή την αίτηση της κας Μπαδούρου Φωτεινής και είχε παραχωρηθεί η εν λόγω θέση.
        Κατόπιν των ανωτέρω ο Πρόεδρος κάλεσε το Σώμα, να αποφασίσει επί του ανωτέρω θέματος.

                             Το Δημοτικό Συμβούλιο Πύργου
    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Την υπ’ αριθμ. 121/2012 απόφαση της Δημοτικής Κοινότητας Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ.853Δ/22-11-2012 έγγραφο, στην Επιτροπή Ποιότητας Ζωής)
· Την υπ’ αριθμ. 120/2012 απόφαση της Ε.Π.Ζ., μετά από διαλογική συζήτηση

Α π ο φ α σ ί ζ ε ι

    Ομόφωνα, ανακαλεί την υπ’ αριθμ. 150/2008 απόφαση του Δημοτικού Συμβουλίου με την οποία είχε χορηγηθεί μια (1) θέσης στάθμευσης επί της οδού Μανωλοπούλου, έμπροσθεν του Μικροβιολογικού ιατρείου του κ. Τόγια κατά τις ώρες λειτουργίας του, αποκλειστικά για το υπ΄ αριθμ. ΗΑΜ-7425 ΕΙΧ αυτοκίνητο  της κας Μπαδούρου Φωτεινής (ΑΜΕΑ), κατόπιν αιτήσεώς της.
    Οι Δημοτικοί Σύμβουλοι κ.κ Λιατσής Γαβριήλ – Επικεφαλής της Μείζονος Μειοψηφίας, Ανδριόλας Γεώργιος, Γιαννακούλιας Θεόδωρος,  Σεϊντής Βασίλειος, Κουρμπανάς Γεώργιος, Λιατσής Δημήτριος, Γεράνιος Κων/νος,  Αγγελακοπούλου Ανδριάνα και Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 448/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ

Εκ των πρακτικών του Δ.Σ.

